Zuhra Ashurova

Zuxra Ashurova – 1961-yilda Toshkent viloyatining Qibray tumanida tugʻilgan. Milliy teatrda 1983-yildan buyon faoliyat koʻrsatib kelmoqda. 2000-yili „Oʻzbekistonda Respublikasida xizmat koʻrsatgan artist“ , 2016 - yili esa Oʻzbekiston Xalq artisti unvoni bilan taqdirlangan.

 Faoliyati 
Zuxra Ashurova teatrda sahnalashtirilgan 100 ga yaqin asarlarda turli xil xarakterdagi murakkab rollarni ijro etdi. U teatr sahnasida namoyish etilgan jahon va oʻzbek klassikasi hamda zamonaviy asarlarda bir qator obrazlar galereyasini yaratib, bugungi kunda teatrning yetakchi aktyorlaridan biriga aylandi. Aktrisa tomonidan „Armon“ spektaklidagi Laura, „Apelsin ishqi“dagi Niketta, „Hayotdan toʻygan tun“dagi Bayan, „Tun albatta oʻtadi“dagi Amaliya, „Sohibqiron“dagi Bibixonim, „Uvaysiy“dagi Nodirabegim, „Yorqinoy“dagi Yorqinoy, „Muhabbat sultoni“dagi Layli, „Mehrobdan chayon“dagi Raʼno, „Oʻtkan kunlar“dagi Oftoboyim, „Yaralangan oqqush nolasi“dagi Zebo, „Yigʻlama qiz“dagi Qumri, „Kunduzsiz kechalar“dagi Solixa, „Eng suluvli kelinchak“dagi Gulbarchin, „Andishalik kelichka“dagi Munisa, „Neksiya“dagi Nilufar, „Uyqusiz kechalar“dagi Mohira, „Tortadurman jabrimni“dagi Farogʻat kabi bosh rollar ijro etilgan. Zuxra Ashurova kinofilmlarda, televidenie va radioda yaratgan 30 dan ziyod obrazlari bilan el orasida isteʼdodli sanʼatkor sifatida tanilgan. Aktirisa, shuningdek, „Turmush chorrahalari“, Odamlar orasida" turkumidagi videofilmlarda, „Osmondagi bolalar“, „Muhabbat sinovlari“, „Notanish“, „Jodugar“, „Hijron“, „Koreyalik kelin“, „Vijdon“ filmlarida munis ayollarimiz siymosini koʻrsatdi. Oʻzbekiston radiosidagi „Oʻtkan kunlar“ radiospektaklida Kumushbibi va boshqa radiopostanovkalarda bir qator yorqin obrazlar yaratdi.

 Filmografiyasi 

+YilFilm nomiObraz2002Muhabbat sinovlariBoburning onasi2004Muhabbat sinovlari 2Boburning onasi2008ZirapchaManzura2009IchkuyovElyorning onasi2010Oʻyin ichida oʻyin2011Oʻxshatmasdan uchratmas2011Hi Fi bolakayAzizning onasi2012Koreyalik kelinJamila2013Aql va yurak2014Soʻnggi nafasimgachaSalima2014Yoʻqotilgan vaqtUstoz2015Ayriliq 22016Boy boʻlma sahiy boʻlHadicha2017Jonim azobda
 Manbalar